钦定古今图书集成/明伦汇编/官常典/第733卷 > 买住
## 钦定古今图书集成/明伦汇编/官常典/第733卷 > 买住

按《韶州府志》：“住，韶州路同知，以廉介闻。至正间，郴寇
陷乐昌，攻韶州。住跃马开门，身先士卒，大破群贼。越
二十三日复至，再破之，遂复乐昌、乳源。又督兵出剿
馀党有疾，麾下劝其还军，住厉声曰：‘丈夫当以报国，
今群贼未灭，纵死于家何益’。竟卒军中。家无以敛，郡
人义而祀之。”